32011R1063
L 277/1
SLUŽBENI LIST EUROPSKE UNIJE
21.10.2011.
PROVEDBENA UREDBA VIJEĆA (EU) br. 1063/2011
od 21. listopada 2011.
o provedbi članka 2. stavka 3. Uredbe (EZ) br. 2580/2001 o posebnim mjerama ograničavanja usmjerenima protiv određenih osoba i subjekata s ciljem suzbijanja terorizma
VIJEĆE EUROPSKE UNIJE,
uzimajući u obzir Uredbu Vijeća (EZ) br. 2580/2001 od 27. prosinca 2001. o posebnim mjerama ograničavanja protiv određenih osoba i subjekata s ciljem suzbijanja terorizma (1), a posebno njezin članak 2. stavak 3.,
budući da:
(1)
Vijeće je 18. srpnja 2011. donijelo Provedbenu uredbu (EU) br. 687/2011 (2) o provedbi članka 2. stavka 3. Uredbe (EZ) br. 2580/2001 utvrđivanjem ažuriranog popisa osoba, skupina i subjekata na koje se primjenjuje Uredba (EZ) br. 2580/2001.
(2)
Vijeće je utvrdilo da su osobe s popisa u Prilogu I. ovoj Uredbi uključene u terorističke aktivnosti u smislu članka 1. stavka 2. i stavka 3. Zajedničkog stajališta Vijeća 2001/931/ZVSP od 27. prosinca 2001. o primjeni određenih mjera za suzbijanje terorizma (3), da je nadležno tijelo u smislu članka 1. stavka 4. Zajedničkog stajališta donijelo odluku u vezi njih i da bi trebali podlijegati određenim mjerama ograničavanja predviđenima Uredbom (EZ) br. 2580/2001.
(3)
Vijeće je zaključilo da više ne postoje razlozi da se osoba iz Priloga II. ovoj Uredbi drži na popisu osoba, skupina i subjekata na koji se primjenjuje Uredba (EZ) br. 2580/2001.
(4)
Popis osoba, skupina i subjekata na koje se primjenjuje Uredba (EZ) br. 2580/2001 bi, stoga, trebalo ažurirati na odgovarajući način,
DONIJELO JE OVU UREDBU:
Članak 1.
1. Osobe navedene u Prilogu I. ovoj Uredbi dodaju se popisu određenom člankom 2. stavkom3. Uredbe (EZ) br. 2580/2001.
2. Osoba navedena u Prilogu II. ovoj Uredbi briše se s popisa određenog člankom 2. stavkom 3. Uredbe (EZ) br. 2580/2001.
Članak 2.
Ova Uredba stupa na snagu na dan objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 21. listopada 2011.